El Burkina Faso el xe on paese de l’Africa ocidentale sensa sbocchi sul mar. Paexe del Sahel, el confina a nord e a ovest con el Mali, a est con el Nizer, a sud-est con Benin e Togo, a sud con Ghana e a sud-ovest con la Costa d’Avorio. Meso tra el deserto del Sahara e el Golfo de Guinea, el xe anca a sud del fiume Nizer. Le rejoni meridionali le xe cuerte de vegetasion, ma el nord el xe deserto. El sentro, el xe on altopian baso . Li se cata savane pianegianti co poche coline. Le coline pi alte le riva a 750 metri, ma la magioranza de i rilievi i xe basi. En tel nord, el baxin del Fiume Nizer el interesa na parte del paexe, anca se el fiume nol pasa in Burkina Faso. I fiumi Komoé e Volta i pasa par el sentro del paexe. El baxin del Volta – co i so tri fiumi Volta Bianco, Nero e el Pendjari – el xe pi grande del Burkina. Se cata vari climi, da el pi piovoso e umido del sud a quel pi seco a nord.